*1. melléklet*

*a 32/2023. (II.22.) önkormányzati határozathoz*

**PÁLYÁZATI FELHÍVÁS**

Vértesboglár Község Önkormányzatának Képviselő-testülete az államháztartáson kívüli források átvételéről és az önkormányzat által államháztartáson kívülre nyújtott támogatásokról szóló
2/2016. (II. 8.) önkormányzati rendelet alapján pályázatot ír ki civil szervezetek működése és programjaik támogatása érdekében.

1. ***A pályázat célja:***

A pályázat célja elsősorban az önkormányzati feladatok megvalósítása, a polgárok közéletbe való bevonása, a település fejlesztése és szépítése, a környezetvédelem, az arra rászorulók támogatása, a közbiztonság megőrzése, a helyi épített örökség védelme, a nemzeti, nemzetiségi és nemzetközi kultúra, a hagyományok ápolása, a lakosság művelődése, oktatása, az egészségvédelem, sportolás, az esélyegyenlőség érdekében, illetőleg az egyéb lényeges közösségi célok érdekében tevékenykedő pályázók támogatása.

***2. A támogatás forrása, a támogatásban részesíthetők köre:***

Vértesboglár Község Önkormányzatának Képviselő-testülete az önkormányzat és intézménye 2023. évi költségvetése megállapításáról szóló önkormányzati rendeletében civil szervezetek támogatásáról döntött.

Támogatásban részesíthető:

* Hivatalos nyilvántartásban szereplő civil szervezet (egyesület, alapítvány, egyházi, vallási közösség), illetőleg jogi személyiséggel rendelkező, vagy nem rendelkező szervezeti egysége.
* Természetes személyek és közösségeik.

***3. A támogathatóság feltételei, kizáró okok:***

Támogatható minden Vértesboglár közigazgatási területén működő (székhellyel, telephellyel, vagy helyi szervezettel rendelkező) 2. pont szerinti személy, vagy szervezet.

Nem támogatható politikai párt és helyi szervezete, valamint szakszervezet.

Nem támogatható a pályázó:

1. ha egy korábbi támogatási megállapodással összefüggésben benyújtott, illetve benyújtandó lejárt határidejű elszámolása még nem került elfogadásra, vagy elszámolási, visszafizetési késedelemben van,
2. ha lejárt határidejű, 60 napon túl meg nem fizetett köztartozása van (annak megfizetéséig),
3. ha csőd-, felszámolási vagy végelszámolási eljárás van folyamatban vele szemben.

***4. A támogatási időszak, a támogatás formája, mértéke és elszámolása:***

A támogatás a pályázó által megjelölt **– *támogatási szerződés aláírása és 2023. december 31.* *napja*** közé eső időszakban felmerült – működési, vagy programra (rendezvény) fordítható költség, vissza nem térítendő támogatás.

A pályázatban kizárólag olyan, a fenti időszakban felmerült költségre vonatkozó számlák számolhatók el, amelyek pénzügyi teljesítése az elszámolási időszak végéig megtörtént.

Kedvezményezett a támogatási összeg felhasználásáról ***2024. január 31. napjáig köteles írásban elszámolni*** számlaösszesítő táblázattal, az elszámolni kívánt bizonylatok hiteles másolatával, továbbá szakmai, tartalmi beszámolóval.

***5. A pályázat benyújtásának módja, határideje, a dokumentáció tartalma:***

Pályázat benyújtására a pályázati felhívás 1-2. melléklete szerinti adatlapon kerülhet sor.

Az érvényes pályázathoz a következő dokumentumok csatolása is szükséges:

1. Pályázó szervezet esetén, annak ***létesítő okirata****.* Amennyiben pályázó korábban már részesült támogatásban, és létesítő okiratát azóta nem módosították, e dokumentum benyújtása – a pályázó nyilatkozata alapján – mellőzhető.
2. Pályázó szervezet előző évről szóló ***számviteli beszámolója.*** (A számviteli beszámoló kötelező tartalma: mérleg és eredmény-levezetés. Előző évnek azt kell tekinteni, amelyre nézve a számviteli beszámoló jogszabály szerint rendelkezésre áll, illetve rendelkezésre kellene állnia. Jelen pályázathoz a 2020. évi beszámoló csatolása szükséges.)
3. A szervezet képviselője által aláírt ***alakszerű meghatalmazás*** eredeti példánya, amennyiben nem a szervezet hivatalos – nyilvántartás szerinti – képviselője jár el. (Alakszerű meghatalmazás minimális tartalma: meghatalmazó, meghatalmazott, és az aláírásokat hitelesítő két tanú neve, lakcíme és aláírása.)
4. 30 napnál nem régebbi ***bírósági kivonat*** a társadalmi szervezet nyilvántartási adatairól. (A kivonat térítésmentesen igényelhető személyesen, vagy postán az illetékes Törvényszéknél.)
5. A pályázó szervezet aktuális ***pénzügyi helyzetét igazoló dokumentumok:*** a benyújtást megelőző naptári hónap banki és pénztári egyenlegének hiteles másolata a szervezet képviselőjének aláírásával.

A beérkezés határideje: ***2023. március 20.***

A pályázat postán megküldve, vagy személyes leadással – a Csákvári Közös Önkormányzati Hivatal (8083 Csákvár, Szabadság tér 9.)Titkárságán nyújtható be. A borítékot „Civil pályázat – Vértesboglár” megjelöléssel kérjük ellátni.

***6. A pályázat elbírálása, eredményhirdetés és szerződéskötés:***

A pályázat elbírálása során tett észrevételeket az értékelésre és véleményezésére jogosult Képviselő-testület ülésének jegyzőkönyve tartalmazza.

Pályázó a pályázat eredményéről a döntéshozataltól számított 15 napon belül írásos értesítést kap Vértesboglár község polgármesterétől.

A támogatásban részesülő pályázókkal az önkormányzat támogatási szerződést köt.

Támogatási szerződés nem köthető azzal a szervezettel, amelynek esedékessé vált, meg nem fizetett köztartozása van. Erről a pályázónak előzetesen – a pályázati eljárás során – nyilatkoznia kell.

***7. A támogatás folyósítása, felhasználása és elszámolása:***

A megítélt támogatás átutalása – a Képviselő-testület vonatkozó határozata alapján – a Támogatási Szerződésben rögzített feltételek szerint történik.

A támogatás összege kizárólag a támogatási szerződésbe foglalt célra használható fel, amelyről kedvezményezett köteles elszámolni.

Amennyiben kezdeményezett a támogatás összegét a támogatási szerződésben meghatározott határidőig nem, vagy nem rendeltetésszerűen használja fel, illetve arról a megadott határidőig nem számol el, a jegyző kezdeményezi a támogatás azonnali visszafizetésének előírását.

A támogatásban részesülő pályázóknak nyilvánossá kell tenniük, hogy működésüket Vértesboglár Község Önkormányzata támogatja.

***8. A pályáztatás nyilvánossága:***

A pályázók részére nyújtott támogatásról a döntést követő 15 napon belül Vértesboglár Község Önkormányzata hivatalos internetes honlapján keresztül tájékoztatót jelentet meg. A honlapon közzétett adatoknak a közzétételtől számított 5 évig elérhetőknek kell lenniük.

Vértesboglár, 2023. 02. 28.

Vértesboglár Község Önkormányzatának
Képviselő-testülete

*1. melléklet pályázati felhíváshoz*

**ADATLAP VÉRTESBOGLÁR KÖZSÉG ÖNKORMÁNYZATA**

**TÁMOGATÁSÁNAK IGÉNYLÉSÉHEZ**

**I. A pályázó szervezet**

1. neve: ……………………………………………………………………………………………….…

2. címe: ………………………………………………………………………………………………….

3. adószáma: …………………………………………………………………………………………….

4. számlaszáma: …………………………………………………………………………………………

5. képviselője (név, cím, telefon, e-mail): ………………………………………………………………

…………………………………………………………………………………………………………...

6. törvényszéki nyilvántartásba vétel száma (*végzést kérjük mellékelni*): ………………………………

7. célja (*az* *alapító okiratot kérjük mellékelni*): …………………………………………………………
……………………………………………………………………………………………………………

8. tagjainak száma: ………………………………………………………………………………………

9. önkénteseinek száma: …………………………………………………………………………………

10. foglalkoztatottjainak (fő- és mellékállás, megbízás) száma: ………………………………………...

11. tevékenysége, jelentősebb programjai a megelőző 1-2 évben: ………………………………………
…………………………………………………………………………………………………………………………………………………………………………………………………………………………

12. jelentősebb támogatói a megelőző 1-2 évben: ………………………………………………………
……………………………………………………………………………………………………………

13. előző évi költségvetésének összege: …………………………………………………………………

14. Vértesboglár Község Önkormányzatától kapott támogatása (év, program, összeg): ………………..
…………………………………………………………………………………………………………………………………………………………………………………………………………………………

**II. A pályázati program**

**1.** címe: …………………………………………………………………………………………………..

**2.** helyszíne:……………………………….. időpontja/időtartama: ……………………………………..

**3.** célja: …………………………………………………………………………………………………...

**4.** résztvevőinek (várható) száma: ……………………………………………………………………….

***5.*** A program hatósugara (Kérjük, aláhúzással jelezze!): ……………………………………………….
*iskolai / intézményi    települési     térségi    megyei     regionális    országos*

**6.** felelősének neve, elérhetősége (cím, telefon, e-mail): ………………………………………………...

**7.** rövid leírása: (*A részletes leírást külön kérjük mellékelni*)

**8.**A pályázat költségvetése (e Ft): ………………………………………………………………………..

|  |  |  |  |  |
| --- | --- | --- | --- | --- |
| **9.** Megnevezés | Összesen | Saját forrás | Egyéb | Igényelt |
| I. Személyi költségek(munkabér + járulékai, megbízási díjaktiszteletdíjak) |  |  |  |  |
|  |  |  |  |  |
| II. Működési költségek(helyiségbérlet, telefon, posta, úti ktg.stb) |  |  |  |  |
|  |  |  |  |  |
| III. Eszköz (beruházás) |  |  |  |  |
| IV. Egyéb (megnevezve) |  |  |  |  |
| Mindösszesen: |  |  |  |  |

*(A kért támogatás felhasználási tervét külön kérjük mellékelni.)*

1. Nyilatkozom, hogy Vértesboglár Község Önkormányzatától kapott korábbi támogatásokkal elszámoltam*.*

Vértesboglár, …………………………….………

P.H.

 …………………………………… ….…………………………….

aláírás (pályázó) aláírás (pénzügyi közreműködő)

1. *melléklet pályázati felhíváshoz*

Cégjegyzékszám: …………………………………………………………………………….…………..

Adószám: ………………………………………………………………………………………………...

Képviselő neve: …………………………………………………………………………………………..

Egyéb szervezet esetén székhelye: ………………………………………………………………………

Képviselő neve: ………………………………………………………………………………………….

Nyilvántartásba vételi okirat száma: …………………………………………………………………….

Nyilvántartásba vevő szerv megnevezése: ………………………………………………………………

Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló 2007. évi CLXXXI. törvény (Knyt.)

– 6. § (1) bekezdése szerinti összeférhetetlenség

1. nem áll fenn, vagy

2. fennáll az …pont alapján

– 8. § (1) bekezdése szerinti érintettség

1. nem áll fenn, vagy

2. fennáll az …pont alapján

Az összeférhetetlenség vagy az érintettség alapjául szolgáló körülmény leírása:

…………………………………………………………………………………..……………….………

Kijelentem, hogy az összeférhetetlenség megszüntetésére az alábbiak szerint intézkedtem:

……………………………………………………………………………………………………………

Kijelentem, hogy az érintettség közzétételét külön űrlap csatolásával kezdeményeztem.

Kelt: …………………………………………..

 ……………………………………………….

Aláírás/Cégszerű aláírás